Fossielversameling open na omstrede oproep deur premier – praag.co.za
Fossiele soos die Taung-kind sal in die Phillip Tobias Primaat- en Homonied-fossiellaboratorium by die Universiteit van die Witwatersrand se Instituut van Evolusionêre Studies gehuisves word.
Die Taung-skedel was voorheen die onderwerp van 'n woordestryd tussen Wits Universiteit en die Noordwes regering ná 'n oproep deur die Premier Supra Mahumapelo vir die terugkeer van die beroemde skedel na die provinsie.
Mahumapelo die oproep gedoen voor meer as 5 000 mense tydens Erfenisdagvieringe in Orkney verlede jaar.
Die skedel is ontdek deur bekende antropoloog Professor Phillip Tobias. Dit is gehou by die universiteit en wyd gebruik vir navorsing.
Wetenskaplikes het onlangs egter verklaar Australopithecus africanus was nie soos 'n gewone kleuter van vandag nie. Die breinholte toon geen versnelling in breingroei in sy eerste paar maande soos met moderne babas nie, wat dit minder menslik maak as wat voorheen geglo is.
Dr Kristian J. Carlson sê 'n ondersoek het bewys dat daar geen getuienis is dat die skedel kenmerke van 'n menslike baba bevat nie.
Mahumapelo het toegegee dat die universiteit onbewus is van hul besluit. "Ons wil eers die nasionale Departement van Kuns en Kultuur betrek," het hy gesê, en bygevoeg dat hulle die skedel wil gebruik as 'n toeriste-aantreklikheid.
Skrywer praagGepubliseer op 22 Julie 2015 23 Julie 2015 Kategorieë Nuus, Suider-AfrikaSleutelwoord aapmense, ape, Australopithecus africanus, evolusie, fossiele, Taung-skedel, Wits